Vasaravarvas, koukkuvarvas, latinaksi digitus malleus, tarkoittaa yhden tai useamman varpaan koukistumista tyvi- tai kärkinivelestä tai molemmista.
Vasaravarvas koukistuu niin, että varpaan kärki painuu alustaan ja päkiänivel yliojentuu. Vasaravarvas tulee yleensä keskimmäisiin varpaisiin ja usein molempiin jalkoihin.
VasaravarvS oN usein kipeä, koska kohollaan olevat nivelet hankaavat kengässä ja niihin tulee känsiä tai iho hankautuu suorastaan verille. Myös kynnet saattavat paksuuntua tai tihkua verta, kun koukussa olevan varpaan kynsi painuu kengän pohjaa vasten.